Document ID: /roh_data/filtered/fineweb-2-filterrobots_roh.jsonl.gz/9711

Las autoritads svizras online
Uffants da linguas estras èn savens confruntads en scola cun in'ulteriura difficultad, perquai che la lingua d'instrucziun na correspunda betg a lur lingua materna. Tut tenor las enconuschientschas preliminaras mettan las scolas a disposiziun purschidas cumplementaras.
Tar la scolarisaziun vegni differenzià tranter uffants senza enconuschientschas da la lingua naziunala locala e tranter uffants cun enconuschientschas preliminaras da la lingua naziunala locala. Tut tenor il dumber da scolaras e scolars porschan las autoritads da scola curs intensivs cumplementars a l'instrucziun u classas per uffants da lingua estra.
Curs en la lingua ed en la cultura da la patria per uffants immigrads vegnan organisads dals consulats e da gruppas da geniturs. Ina survista da las purschidas sa chatta sin las paginas d'internet dals departaments chantunals da furmaziun.